متحف بترى للاثار المصريه

متحف بترى للاثار المصريه Petrie Museum of Egyptian Archaeology هو واحد من المتاحف التابعة لكلية لندن الجامعية فى عاصمة بريطانيا لندن. بيضم المتحف أكتر من 80 ألف قطعة أثرية مصرية وسودانية، وتعد مجموعته من اكبر المجموعات الأثرية المصرية بره مصر، لا يسبقه الا المتحف المصرى بالقاهرة و المتحف البريطانى ومتحف برلين المصرى Ägyptisches Museum) فى بيرلين. تاريخ المتحف تأسس المتحف ليكون مصدر تعليمى لقسم الآثار واللغة المصرية بكلية لندن الجامعية بالتزامن مع تأسيس القسم نفسه سنة 1893. كانت نواة المتحف هيا مجموعة أثرية أهدتها الكاتبة اميليا ادواردز، بعدين مجموعات أثرية احضرها البروفيسور وليم فلندرز بترى بعد حفريات قام بها، وباعها للكلية الجامعية سنة 1913، فأسهمت فى زيادة مقتنيات المتحف بشكل كبير. كان بترى قد نقب عن الآثار فى الكتير من المواقع فى مصر، من بينها مقابر هواره اللى يرجع تاريخها الى العصر الروماني، و تل العمارنه ـ مدينة أخناتون ـ و ميدوم. اتنظمت المقتنيات الأثرية والمكتبة لمجموعات واتطبع دليل ليها سنة 1915، و كان زوار المتحف فى البداية من الطلاب والأكاديميين، وماكانش مسموح للجمهور بزيارته. و تقاعد بترى سنة 1933، وخلفه تلاميذه فى التنقيب عن الآثار فى مصر و السودان واضافتها الى مقتنيات المتحف. نُقلت مقتنيات المتحف بره لندن وقت الحرب العالميه التانيه (1939 ـ 1945)، وفى مطلع الخمسينات نُقلت الى موقع كان فيما مضى اسطبل للخيول بجوار مكتبة العلوم التابعة للكلية الجامعية، و هو موقع المتحف الحالي. مقتنيات المتحف يضم المتحف الكتير من المقتنيات النادرة، من بينها: أول قطعة قماش من الكتان المصرى (يرجع تاريخها الى حوالى سنة 5000 ق. م.) تمثالا أسدين من معبد الاله مين فى مدينة قفط (يرجع تاريخهما الى حوالى سنة 3000 ق. م.) قطعة من أول قائمة بأسماء الملوك (يرجع تاريخها الى حوالى سنة 2900 ق. م.) أقدم قطعة معدنية مكتشفة فى مصر أول بردية فى أمراض الستات فى التاريخ (بردية كاهون) رسم هندسى لمقبرة (يرجع تاريخه الى حوالى سنة 1300 ق. م.) قراميد ونقوش ولوحات جصية ملونة من مدينة تل العمارنه و غيرها من المدن والمقابر المصرية والنوبية تشكيلات من الملابس الأثرية من بينها ملابس راقصة من عصر بناة الأهرام (حوالى سنة 2400 ق. م.) وثوبان بأكمام طويلة من العصر ذاته، ورداء مدرع من قصر منف، بالاضافة الى جوارب وصنادل من العصر الروماني. مقتنيات تعود للعصرين القبطى والاسلامى وصلات برانيه الموقع الرسمى للمتحف الدليل الالكترونى لمتحف بتري Archived 2017-12-28 at the Wayback Machine المتحف البريطانى المراجع